Foto: MN Press, Telegraf

Remi sa Mačvom (0:0) po snežnoj mećavi je alarmirao sve u Humskoj, od igrača do navijača i čelnika kluba, koji su za danas zakazali vanrednu, kako u klubu kažu-hitnu sednicu Upravnog odbora. Telegraf saznaje da će crno-beli, posle konsultacija sa svojim pristalicama – istupiti iz Superlige Srbije!

Iz Humske tvrde da su juče tražili odlaganje duela sa Mačvom, smatrajući da utakmica ne može da se igra po snegu od 20 santimetara. Sa druge strane, iz Zajednice Superlige su instruisani da meč ipak odigraju, uz garancije da će sve današnje utakmice Superlige biti normalno odigrane.

Kako je izvesno da se to neće dogoditi, odnosno odlaganje zbog vremenskih neprilika je već potvrđeno, u Partizanu smatraju da su prevareni, te da su iz tog razloga u nefudbalskim uslovima izgubili bodove i nameravaju na Upravnom odboru da usaglase stavove i napuste takmičenje u Superligi.

Čelnici kluba su već započeli zasedanje, a odmah posle sastanka će biti izdato i zvanično saopštenje, saznaje Telegraf!

VIDEO: Da li je Mirković najavio odlazak iz Partizana?

Da podsetimo, Crvena zvezda krenula je na meč sa Čukaričkim, ali meč nije odigran zbog snega.

Sa druge strane, novosadski derbi Proletera i Vojvodine je odložen, dok se jedino igra meč u Surdulici u kojem Radnik dočekuje Bačku.

VIDEO: Fudbaleri Partizana čistili sneg na terenu kako bi Pantić izveo slobodnjak

(Z. Ivković)